O‘zbekiston TIVda Hindiston elchisi bilan uchrashuv bo‘lib o‘tdi

O‘zbekiston Tashqi ishlar vazirligida 9-avgust kuni Hindiston elchisi Vinod Kumar bilan uchrashuv bo‘lib o‘tdi. Bu haqda vazirlik matbuot xizmati xabar bermoqda.

“Suhbat chog‘ida 9-iyun kuni Ostona shahrida bo‘lib o‘tgan O‘zbekiston Prezidenti Shavkat Mirziyoyev va Hindiston bosh vaziri Narendra Modi uchrashuvida erishilgan ikki tomonlama hamkorlikni faollashtirish to‘g‘risidagi kelishuvlarni amalga oshirish doirasida bo‘lajak ikki tomonlama tadbirlarga oid masalalar amaliy jihatdan muhokama qilindi”, — deyiladi vazirlik axborotida.